ห้างเซ็นทรัลปรับโฉมใหม่ พลิกประสบการณ์ช้อปปิ้งแบบเดิมๆ นำร่องทยอยปรับแล้วหลายสาขา โดยได้เพิ่มโซนใหม่ ๆ และบริการใหม่ ๆ อะไรบ้าง
ห้างเซ็นทรัลปรับโฉมใหม่ พลิกประสบการณ์ช้อปปิ้งแบบเดิมๆ ต้องเพิ่มโซน และบริการใหม่ๆ ให้ลูกค้าเข้ามาใช้เวลามากขึ้น ไม่ใช่แค่เดินช้อปอย่างเดียว นำร่องทยอยปรับแล้วหลายสาขา



ค้าปลีกยุคใหม่ ใครเขามาเดินช้อปอย่างเดียว
ในช่วงหลายปีมานี้ได้เห็นการปรับตัวของ “เซ็นทรัลกรุ๊ป” มาตลอด เพราะด้วยสถานการณ์ค้าปลีกในไทยมีทั้งเติบโต แต่ก็มีการเปลี่ยนแปลงอยู่ไม่น้อย ด้วยพฤติกรรมผู้บริโภคที่เปลี่ยนไป และการที่ดิจิทัลเข้ามา Disrupt วงการ

การปรับตัวนั้นเกิดทั้งในส่วนของธุรกิจออนไลน์ และค้าปลีกออฟไลน์ที่เซ็นทรัลแข็งแกร่ง มีการรีโนเวทปรับโฉมทั้งตัวศูนย์การค้า และห้างสรรพสินค้า มีการเสริมแม็กเน็ตเพื่อดึงลูกค้าให้มาใช้บริการ และอยู่ในศูนย์การค้านานขึ้น เรียกว่าเป็นการ “ใช้ชีวิต” เหมือนบ้านหลังที่ 2 ไม่ใช่สถานที่แค่มาเดินช้อปปิ้งเพียงอย่างเดียวอีกต่อไปเหมือนในอดีต



กลุ่มเซ็นทรัลได้กางแผนการลงทุนครั้งใหญ่ทยอยรีโนเวทศูนย์การค้าตั้งแต่ปี 2559 ได้แก่ เซ็นทรัลพลาซา ปิ่นเกล้า, เซ็นทรัลพลาซา บางนา, เซ็นทรัล มารีนา พัทยา, แพลตฟอร์ม วงเวียนใหญ่ (หรือเซ็นทรัล ลาดหญ้า), เซ็นทรัลเวิลด์ และเซ็นทรัลพลาซา พระราม 3 ด้วยงบลงทุนหลายหมื่นล้านบาท

หัวใจสำคัญในการรีโนเวทก็คือดีไซน์ที่ทันสมัยขึ้น เป็นดีไซน์ทั้งภายนอกภายใน รวมถึงการปรับ “คอนเทนต์” ภายในศูนย์ คอนเทนต์ในที่นี้คือสินค้า และบริการ มีการเพิ่มร้านอาหารมากขึ้น หรือเป็นบริการที่ตอบรับกับไลฟ์สไตล์คนรุ่นใหม่ ให้เป็นมากกว่าการเดินช้อปปิ้งเพียงอย่างเดียว



รวมถึงการผนวกดิจิทัลเข้ามาเป็นส่วนหนึ่งของศูนย์ เพื่อสร้างเอ็นเกจเมนต์กับลูกค้า และสามารถใช้ดาต้าจากสื่อดิจิทัลให้เป็นประโยชน์ได้อีกด้วย

เพราะผู้หญิงเป็นใหญ่! เสริมโซนบิวตี้–สปอร์ตเอาใจสาวๆ
ในส่วนของห้างสรรพสินค้าได้มีการปรับโฉมอยู่ไม่น้อย มีการเพิ่มสินค้า และบริการเพื่อรับกับไลฟ์สไตล์กับคนทุกกลุ่ม แต่ที่เห็นว่าจะเป็นกลุ่มสำคัญที่สุดคงจะเป็นกลุ่ม “ผู้หญิง” เพราะเป็นผู้มีอิทธิพลในการใช้จ่ายที่สุดภายในบ้าน เป็นขาช้อปตัวยง



ห้างเซ็นทรัลได้เพิ่มไฮไลต์ในแผนก Beauty Galerie ที่เป็นแผนกเครื่องสำอาง น้ำหอมระดับเคาท์เตอร์แบรนด์ ได้เพิ่ม Beauty Zone ที่รวบรวมสินค้าด้านความงามทั้งสกินแคร์ ทำความสะอาดร่างกาย ผิวหน้า อุปกรณ์เสริมความงามต่างๆ สินค้าต่างๆ นี้เป็นสินค้าที่วางจำหน่ายที่เซ็นทรัลแบบ Exclusive เท่านั้น ยังไม่เคยมีเคาท์เตอร์ที่ไหน

พร้อมกับบริการทำเล็บ สปามือ ต่อขนตา ทำคิ้ว เป็นการทำบริการให้เป็น One Stop Service มาซื้อของ แล้วมีบริการอื่นๆ ด้วย ตอนนี้ได้มีที่เซ็นทรัล โคราช, เซ็นทรัลพลาซา พระราม 3 และเซ็นทรัลพลาซา ลาดพร้าว แต่ละที่จะมีบริการไม่เหมือนกัน ขึ้นอยู่กับกลุ่มเป้าหมายในย่านนั้น และพื้นที่ โดยที่โคราชจะมีบริการซาลอนทำผมด้วย เพราะมีพื้นที่ค่อนข้างใหญ่



อีกโซนหนึ่งที่รับกับไลฟ์สไตล์ของสาวๆ ยุคนี้ก็คือ Woman’s Activewear เป็นโซนที่รวบรวมชุดออกกำลังกาย แต่มีความเป็นแฟชั่นอยู่หน่อยๆ มีดีไซน์ที่โดนใจสาวๆ รุ่นใหม่ที่ชอบออกกำลังกาย รวมถึงอุปกรณ์ในการออกกำลังกายด้วย

ต้องปรับทุกโซนให้รับกับทุกกลุ่มลูกค้า
การทำการตลาดยุคนี้จำเป็นต้องเจาะแบบ Personalize หรือสื่อสารเฉพาะกลุ่มมากขึ้น เพราะการจับกลุ่มแบบกว้างๆ หวังให้เข้าถึงทุกกลุ่มไม่ได้ผลอีกต่อไปแล้ว การปรับโฉมของเซ็นทรัลก็ได้ปรับคอนเทนต์ให้เข้ากับทุกกลุ่ม ทั้งผู้หญิง ผู้ชาย เด็ก และผู้สูงอายุ



นอกจากโซนผู้หญิงทีไ่ด้เพิ่มสินค้าที่โดนใจแล้ว กลุ่มผู้ชายก็มีการเพิ่มโซน Men’s Gadget สำหรับรวบรวมแกดเจ็ตต่างๆ ที่ผู้ชายต้องมี เช่น โดรน, สมาร์ทวอร์ช, หูฟัง, ลำโพง เป็นต้น

สำหรับกลุ่มเด็กได้มีโซน Kidspace เป็นพื้นที่ให้เด็กๆได้เล่นเครื่องเล่นสามารถเป็นอีกพื้นที่ให้ผู้ปกครองได้มาฝากแล้วไปเดินช้อปปิ้งได้แต่ทางที่ดีควรจะอยู่เฝ้าดีกว่า



และในโซนของ HouseWare สินค้าภายในบ้าน เพิ่มโซน Elderly รวมสินค้าเพื่อผู้สูงอายุไว้ ตอบรับกับสังคมผู้สูงอายุที่กำลังมีมากขึ้นในประเทศไทย  รวมถึงมีห้อง Trial Pillow Room หรือห้องลองหมอน เพื่อให้ลูกค้าสามารถลองหนุนหมอนก่อนตัดสินใจซื้อได้ จากที่แต่เดิมไม่เคยมี เป็นการกำจัด Pain Point ของลูกค้าได้

สรุป
ตลาดค้าปลีกยังคงมีการเปลี่ยนแปลงอยู่ตลอดเวลา ผู้เล่นในตลาดต้องมีการปรับตัวเพื่อรับกับไลฟ์สไตล์ผู้บริโภคในปัจจุบัน การที่เซ็นทรัลปรับโฉมศูนย์การค้านั้นถือเป็นการช่วยให้แบรนด์ดูทันสมัยอยู่เสมอ ยิ่งช่วยให้ลูกค้ายังคงกลับมาอย่างต่อเนื่อง
กลุ่มเซ็นทรัลได้กางแผนการลงทุนครั้งใหญ่ทยอยรีโนเวทศูนย์การค้าตั้งแต่ปี 2559 ได้แก่ เซ็นทรัลพลาซา ปิ่นเกล้า, เซ็นทรัลพลาซา บางนา, เซ็นทรัล มารีนา พัทยา, แพลตฟอร์ม วงเวียนใหญ่ (หรือเซ็นทรัล ลาดหญ้า), เซ็นทรัลเวิลด์ และเซ็นทรัลพลาซา พระราม 3 ด้วยงบลงทุนหลายหมื่นล้านบาท

หัวใจสำคัญในการรีโนเวทก็คือดีไซน์ที่ทันสมัยขึ้น เป็นดีไซน์ทั้งภายนอกภายใน รวมถึงการปรับ “คอนเทนต์” ภายในศูนย์ คอนเทนต์ในที่นี้คือสินค้า และบริการ มีการเพิ่มร้านอาหารมากขึ้น หรือเป็นบริการที่ตอบรับกับไลฟ์สไตล์คนรุ่นใหม่ ให้เป็นมากกว่าการเดินช้อปปิ้งเพียงอย่างเดียว

การทำการตลาดยุคนี้จำเป็นต้องเจาะแบบ Personalize หรือสื่อสารเฉพาะกลุ่มมากขึ้น เพราะการจับกลุ่มแบบกว้างๆ หวังให้เข้าถึงทุกกลุ่มไม่ได้ผลอีกต่อไปแล้ว การปรับโฉมของเซ็นทรัลก็ได้ปรับคอนเทนต์ให้เข้ากับทุกกลุ่ม ทั้งผู้หญิง ผู้ชาย เด็ก และผู้สูงอายุ

นอกจากโซนผู้หญิงทีไ่ด้เพิ่มสินค้าที่โดนใจแล้ว กลุ่มผู้ชายก็มีการเพิ่มโซน Men’s Gadget สำหรับรวบรวมแกดเจ็ตต่างๆ ที่ผู้ชายต้องมี เช่น โดรน, สมาร์ทวอร์ช, หูฟัง, ลำโพง เป็นต้น

สำหรับกลุ่มเด็กได้มีโซน Kidspace เป็นพื้นที่ให้เด็กๆได้เล่นเครื่องเล่นสามารถเป็นอีกพื้นที่ให้ผู้ปกครองได้มาฝากแล้วไปเดินช้อปปิ้งได้แต่ทางที่ดีควรจะอยู่เฝ้าดีกว่า

และในโซนของ HouseWare สินค้าภายในบ้าน เพิ่มโซน Elderly รวมสินค้าเพื่อผู้สูงอายุไว้ ตอบรับกับสังคมผู้สูงอายุที่กำลังมีมากขึ้นในประเทศไทย  รวมถึงมีห้อง Trial Pillow Room หรือห้องลองหมอน เพื่อให้ลูกค้าสามารถลองหนุนหมอนก่อนตัดสินใจซื้อได้ จากที่แต่เดิมไม่เคยมี เป็นการกำจัด Pain Point ของลูกค้าได้